త్వరలో మార్కెట్లోకి.. తొలి ఏడాది రూ.5,000 కోట్ల వ్యాపారంపై కన్నుఆహార , ఆయుర్వేద , కాస్మెటిక్ ఉత్పత్తుల మార్కెట్లో అదరగొడుతున్న పతంజలి ఆయుర్వేద్.. రెడీమేడ్ దుస్తుల రంగంలోకి ప్రవేశించనుంది. త్వరలోనే ఈ కంపెనీ బ్రాండెడ్ దుస్తులు పెద్ద ఎత్తున అందుబాటులోకి రానున్నాయి. ఏ బ్రాండ్ పేరుతో దుస్తులను తీసుకురావాలన్న దానిపై ప్రస్తుతం కంపెనీ కసరత్తు చేస్తోంది. పురుషులు, మహిళలు, పిల్లలు ధరించే స్వదేశీ శ్రేణి దుస్తులను తీసుకురానున్నామని, తొలి ఏడాదిలో 5,000 కోట్ల రూపాయల అమ్మకాలను సాధించాలన్న లక్ష్యంతో ఉన్నామని పతంజలి ఆయుర్వేద్ ఉన్నతాధికారి ఎస్కె తిజరావాలా తెలిపారు. ప్రతి కేటగిరీలోనూ విభిన్న రకాల దుస్తులు ఉంటాయని, కస్టమర్లు చెల్లించే సొమ్ముకు తగిన విలువను ఇచ్చే దుస్తులు ఉంటాయని ఆయన చెప్పారు. వచ్చే ఏడాది ఏప్రిల్లో 250 ఎక్స్క్లూజివ్ రిటైల్ స్టోర్లలో పతంజలి దుస్తులు అందుబాటులోకి రానున్నాయని తెలిపారు. తొలుత నేత దుస్తులు, నైట్వేర్, మెషిన్ మేడ్ దుస్తులు అందుబాటులో ఉంటాయని చెప్పారు. సొంత స్టోర్లతో పాటు ఇతర భారీ మాల్స్లోనూ పతంజలి దుస్తులు అమ్ముతారని తెలుస్తోంది. ఇప్పటికే పతంజలి బిగ్బజార్తో ఒప్పందం కుదుర్చుకుని తన ఉత్పత్తులను విక్రయిస్తోంది. గత మే నెలనాటికి పతంజలి ఆయుర్వేద్ 10,561 కోట్ల రూపాయల టర్నోవర్ను నమోదు చేసుకుంది. వచ్చే ఐదేళ్ల కాలంలో దీన్ని పదింతలు పెంచుకోవాలన్న లక్ష్యంతో ఉంది.
twaralo marketloki.. toli edaadi roo.5,000 kotla vyaapaarampai kannuahaara , aayurveda , casmetic utpattula marketlo adaragodutunna patanjali ayurwed.. redemade dustula rangamloki pravesinchanundi. twaralone ee company branded dustulu pedda ettuna andubaatuloki ranunnayi. e brand paerutho dustulanu teesukuraavaalanna daanipai prastutam company kasarattu chestondi. purushulu, mahilalu, pillalu dharinche swadeshee shreni dustulanu teesukuraanunnaamani, toli edaadilo 5,000 kotla roopaayala ammakaalanu saadhinchaalanna lakshyamto unnaamani patanjali ayurwed unnataadhikaari eske tijaravala telipaaru. prati ketagireeloonuu vibhinna rakala dustulu untaayani, kastamarlu chellinche sommuku tagina viluvanu iche dustulu untaayani aayana cheppaaru. vache edaadi eprillo 250 excloosiv retile storlalo patanjali dustulu andubaatuloki ranunnayani telipaaru. toluta netha dustulu, niteware, meshin made dustulu andubaatulo untaayani cheppaaru. sonta storlatho paatu itara bhari malslonu patanjali dustulu ammutaarani telustondi. ippatike patanjali bigbajartho oppandam kudurchukuni tana utpattulanu vikrayistondi. gatha mee nelanaatiki patanjali ayurwed 10,561 kotla roopaayala tarnovarnu namodu chesukundi. vache aidella kaalamlo deenni padintalu penchukovaalanna lakshyamto undi.